sukhrobnurali/uzbek-legal-corpus huggingface dataset:
BIRJA SAVDOLARIDA ShIFER SOTISh TARTIBI HAQIDAGI NIZOMGA OʻZGARTIRISh KIRITISh TOʻGʻRISIDA
(resolution, 2019-08-26)

Oʻzbekiston Respublikasi Vazirlar Mahkamasining 2011-yil 2-noyabrdagi 294-sonli “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Kichik biznes va xususiy tadbirkorlikni yanada rivojlantirish uchun qulay ishbilarmonlik muhitini shakllantirishga doir qoʻshimcha chora-tadbirlar toʻgʻrisida” 2011-yil 24-avgustdagi PF-4354-son Farmoni, Oʻzbekiston Respublikasi Prezidentining “Byurokratik toʻsiqlarni bartaraf etish va tadbirkorlik faoliyati erkinligini yanada oshirish chora-tadbirlari toʻgʻrisida” 2011-yil 25-avgustdagi PQ-1604-son qarori)”gi qaroriga (Oʻzbekiston Respublikasi qonun hujjatlari toʻplami, 2011-yil, 45-46-son, 470-modda) muvofiq, Oʻzbekiston Respublikasi Iqtisodiyot vazirligi, Moliya vazirligi, Davlat mulkini boshqarish Davlat qoʻmitasi qaror qiladilar: 1. Oʻzbekiston Respublikasi Iqtisodiyot vazirligi, Moliya vazirligi va Davlat mulkini boshqarish Davlat qoʻmitasining 2007-yil 9-apreldagi 24, 51, 01/OʻzRTXB-18/10-sonli qarori (roʻyxat raqami 1679, 2007-yil 8-may) (Oʻzbekiston Respublikasi qonun hujjatlari toʻplami, 2007-yil, 19-20-son, 206-modda) bilan tasdiqlangan Birja savdolarida shifer sotish tartibi haqidagi nizomning 4-bandining oltinchi xatboshisi quyidagi tahrirda bayon etilsin: “xaridor — ishlarni bajarish va mahsulot ishlab chiqarish, shuningdek qonun hujjatlarida nazarda tutilgan tartibda sotish uchun shiferni xarid qiluvchi yuridik va jismoniy shaxslar”. 2. Mazkur qaror Oʻzbekiston Respublikasi Markaziy banki, Monopoliyadan chiqarish va raqobatni rivojlantirish Davlat qoʻmitasi, “Oʻzqurilishmateriallari” aksiyadorlik kompaniyasi va “OʻzRMXB” OAJ bilan kelishilgan. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. Kelishilgan:
XALQARO SHARTNOMANI TASDIQLASH TOʻGʻRISIDA
(resolution, 2012-02-29)

1. 2011-yilning 18-oktabr kuni Sankt-Peterburg shahrida MDH hukumatlari boshliqlari Kengashi majlisida imzolangan 1992-yil 8-fevraldagi gidrometeorologiya sohasida oʻzaro hamkorlik qilish toʻgʻrisidagi Bitimga oʻzgartirishlar kiritish haqidagi Protokol tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida depozitariyga tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
QORAQALPOGʻISTON RESPUBLIKASI, BUXORO VA XORAZM VILOYATLARIDA AHOLIGA VA BYDJET TASHKILOTLARIGA KOʻMIR SOTISHNI TARTIBGA SOLISH CHORA-TADBIRLARI TOʻGʻRISIDA
(resolution, 2024-05-07)

Qoraqalpogʻiston Respublikasi, Buxoro va Xorazm viloyatlari isteʼmolchilarini yoqilgʻi-energetika resurslari bilan barqaror taʼminlash maqsadida Vazirlar Mahkamasi qaror qiladi: 2. Belgilansinki: “Oʻzbekkoʻmir” ochiq aksiyadorlik jamiyatining 2,1 mlrd soʻm miqdoridagi oʻz mablagʻlari va “Xalq banki” davlat-aksiyadorlik tijorat bankining 1 yil imtiyozli davrni qoʻshgan holda 3 yilgacha muddatga yillik 16 foizli stavka bilan beriladigan 7,4 mlrd soʻm miqdoridagi kredit mablagʻlari hududiy distribyutorlik markazlarini tashkil etish ishlarini moliyalashtirish manbalari hisoblanadi; hududiy distribyutorlik markazlarini tashkil etish boʻyicha loyiha-smeta hujjatlarini ishlab chiqish “Oʻzbekkoʻmir” ochiq aksiyadorlik jamiyatining loyihalash ishlari boshqarmasi tomonidan 2012-yil 1-aprelgacha boʻlgan muddatda amalga oshiriladi; “Oʻzbekkoʻmir” ochiq aksiyadorlik jamiyatining “Koʻmir kon qurilish” unitar korxonasi hududiy distribyutorlik markazlarini qurish va jihozlash boʻyicha bosh pudratchi hisoblanadi. 3. Qoraqalpogʻiston Respublikasi Vazirlar Kengashi, Buxoro va Xorazm viloyatlari hokimliklari hududiy distribyutorlik markazlarini qurish uchun yer uchastkasi ajratilishini bir oy muddatda taʼminlasinlar. 5. Oʻzbekiston Respublikasi Monopoliyaga qarshi kurashish qoʻmitasi hududiy distribyutorlik markazlari orqali sotiladigan koʻmirning hajmlari va narxlari yuzasidan nazorat va monitoringni belgilangan tartibda amalga oshirsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Gʻ.I.Ibragimov zimmasiga yuklansin.
“ShARGʻUNKOʻMIR” OChIQ AKSIYADORLIK JAMIYATINING BARQAROR MOLIYAVIY-IQTISODIY HOLATINI TAʼMINLASh ChORA-TADBIRLARI HAQIDA
(resolution, 2012-02-28)

Koʻmir tarmogʻi korxonalarini boshqarish tuzilmasini yanada takomillashtirish, ularning barqaror, muvozanatli rivojlanishini taʼminlash, respublika isteʼmolchilarining koʻmir mahsulotlariga boʻlgan ehtiyojlarini qondirish maqsadida Vazirlar Mahkamasi qaror qiladi: 1. Quyidagilar: “Shargʻunkoʻmir” ochiq aksiyadorlik jamiyati aksiyadorlari umumiy yigʻilishida uning “Oʻzbekkoʻmir” ochiq aksiyadorlik jamiyati tarkibiga kirishi toʻgʻrisida qaror qabul qilinganligi; “Oʻzbekkoʻmir” ochiq aksiyadorlik jamiyati tomonidan qimmatli qogʻozlar ikkilamchi bozorida “Shargʻunkoʻmir” ochiq aksiyadorlik jamiyatining ilgari xorijiy aksiyadorlarga tegishli boʻlgan aksiyalari sotib olinganligi maʼlumot uchun qabul qilinsin. 3. “Oʻzbekenergo” davlat-aksiyadorlik kompaniyasi hamda “Oʻzbekkoʻmir” ochiq aksiyadorlik jamiyatiga Oʻzbekiston Respublikasining Investitsiya dasturiga kiritilgan “Shargʻunkoʻmir” ochiq aksiyadorlik jamiyatining investitsiya loyihalarini Koʻmir tarmogʻini texnika bilan qayta jihozlash va modernizatsiyalashtirish jamgʻarmasi mablagʻlari hisobidan, qaytarish asosida, moliyalashtirishga ruxsat etilsin. 4. Vazirlar Mahkamasining “Oʻzbekenergo” davlat-aksiyadorlik kompaniyasi faoliyatini tashkil etishni takomillashtirish toʻgʻrisida” 2004-yil 21-iyundagi 290-son qaroriga 4-ilovadagi “Yerostigaz OAJ” hamda “* Davlatga tegishli aksiyalar paketi tanlov asosida professional boshqaruvchi kompaniyalarga berilgunga qadar” soʻzlari chiqarib tashlansin. 5. “Oʻzbekenergo” davlat-aksiyadorlik kompaniyasi boshqa manfaatdor vazirliklar va idoralar bilan birgalikda bir oy muddatda oʻz normativ-huquqiy hujjatlarini ushbu qarorga muvofiqlashtirsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Gʻ.I. Ibragimov zimmasiga yuklansin.
OʻZBEKISTON RESPUBLIKASI PREZIDENTINING AYRIM FARMONLARIGA OʻZGARTIShLAR KIRITISh TOʻGʻRISIDA
(decree, 2021-04-30)

Oʻzbekiston Respublikasi Prezidentining “Oʻzbekiston Respublikasi Vazirlar Mahkamasining ijro etuvchi tuzilmasini qisman oʻzgartirish toʻgʻrisida” 2011-yil 24-oktabrdagi PQ-1630-son qaroriga muvofiq: 1. Oʻzbekiston Respublikasi Prezidentining ayrim farmonlariga ilovaga muvofiq oʻzgartishlar kiritilsin. 2. Mazkur Farmonning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. 2. Oʻzbekiston Respublikasi Prezidentining “Tadbirkorlik subyektlarini tekshirishni yanada qisqartirish va uning tizimini takomillashtirish chora-tadbirlari toʻgʻrisida” 2005-yil 5-oktabrdagi PF-3665-son Farmoni ilovasining oʻn beshinchi xatboshidagi “iqtisodiyotdagi tarkibiy oʻzgartirishlar va” soʻzlari “tarkibiy oʻzgartirishlar, xorijiy investitsiyalarni jalb etish va” soʻzlari bilan almashtirilsin. 3. Oʻzbekiston Respublikasi Prezidentining “Iqtisodiyotning real sektori korxonalarini qoʻllab-quvvatlash, ularning barqaror ishlashini taʼminlash va eksport salohiyatini oshirish chora-tadbirlari dasturi toʻgʻrisida” 2008-yil 28-noyabrdagi PF-4058-son Farmoni 2-ilovasining oʻn yettinchi xatboshidagi “iqtisodiyotdagi tarkibiy oʻzgartirishlar va” soʻzlari “tarkibiy oʻzgartirishlar, xorijiy investitsiyalarni jalb etish va” soʻzlari bilan almashtirilsin.
OʻZBEKISTON RESPUBLIKASI IIV TERGOV HIBSXONALARI VA JAZONI IJRO ETISh MUASSASALARIDA SAQLANAYOTGAN ShAXSLAR TIBBIY TAʼMINOTI BOʻYIChA QOIDALARGA OʻZGARTIRIShLAR KIRITISh TOʻGʻRISIDA
(order, 2019-05-20)

Oʻzbekiston Respublikasining “Jinoyat ishini yuritish chogʻida qamoqda saqlash toʻgʻrisida”gi Qonuniga (Oʻzbekiston Respublikasi qonun hujjatlari toʻplami, 2011-y., 40-son, 409-modda) muvofiq buyuraman: 1. Oʻzbekiston Respublikasi ichki ishlar vazirining 2002-yil 3-sentabrdagi 231-son buyrugʻi (roʻyxat raqami 1182, 2002-yil 24-oktabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002-y., 20-son) bilan tasdiqlangan Oʻzbekiston Respublikasi IIV tergov hibsxonalari va jazoni ijro etish muassasalarida saqlanayotgan shaxslar tibbiy taʼminoti boʻyicha qoidalarga ilovaga muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 3-banddagi “muassasa boshligʻi bu haqida IIV Jazoni ijro etish Bosh boshqarmasi (bundan keyin JIEBB deb yuritiladi), Tibbiyot boshqarmasi va nazorat etuvchi prokurorga xabar beradi” degan soʻzlar “qamoqda saqlash joyining maʼmuriyati bu haqida IIV Jazoni ijro etish Bosh boshqarmasiga (bundan keyin JIEBB deb yuritiladi), Tibbiyot boshqarmasiga, uning yaqin qarindoshlariga, qonuniy vakiliga, jinoyat ishini yuritayotgan mansabdor shaxsga yoki organga va prokurorga darhol xabar qiladi” degan soʻzlar bilan almashtirilsin. 2. 61, 62, 62 va 63-bandlar tegishlicha 61, 62, 621 va 63-bandlar deb hisoblansin. 3. 249-bandning “g” kichik bandidan “Mehnat va aholini ijtimoiy himoya qilish vazirligiga qarashli” degan soʻzlar chiqarib tashlansin. 4. 366, 367, 368, 369, 367, 368, 369 va 370-bandlar tegishlicha 366, 367, 368, 369, 3691, 3692, 3693 va 370-bandlar deb hisoblansin. 5. 370-band quyidagi tahrirda bayon etilsin: “370. Qamoqda saqlanayotgan shaxs qamoqda saqlash joylarida tan jarohatlari olganda qamoqda saqlash joylarining tibbiy xodimlari tomonidan yordam koʻrsatiladi va kechiktirmasdan tibbiy guvohlantirish oʻtkaziladi. Tibbiy guvohlantirish natijalari belgilangan tartibda qayd etiladi va jabrlanuvchiga maʼlum qilinadi. Tibbiy guvohlantirish qamoqda saqlash joyi boshligʻining yoxud jinoyat ishini yuritayotgan mansabdor shaxs yoki organning shaxsiy tashabbusiga yoxud uning himoyachisining iltimosiga koʻra chiqarilgan qarori asosida davlat sogʻliqni saqlash tizimining tibbiy muassasalari xodimlari tomonidan amalga oshiriladi”. 6. 446-banddagi “Mehnat va aholini ijtimoiy himoya qilish vazirligini tibbiy-mehnat ekspert komissiyalari (TMEK)” degan soʻzlar “TMEK” qisqartmasi bilan almashtirilsin. 7. 4-ilovaning 2-bandi oltinchi xatboshisidan “Oʻzbekiston Respublikasi Mehnat va aholini ijtimoiy himoya qilish vazirligi” degan soʻzlar chiqarib tashlansin. 8. 7-ilova mazkur oʻzgartirishlarning ilovasiga muvofiq bayon etilsin. 9. Mazkur oʻzgartirishlar Oʻzbekiston Respublikasi Sogʻliqni saqlash vazirligi bilan kelishilgan. Kelishilgan:
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA (OʻZBEKISTON RESPUBLIKASI PREZIDENTINING “IJTIMOIY VA FUQARO OBYEKTLARINI LOYIHALASh VA QURIShDA TEGIShLI TARTIB OʻRNATISh ChORA-TADBIRLARI TOʻGʻRISIDA” 2011 YIL 27 DEKABRDAGI PQ-1666-SON QARORI)
(resolution, 2021-12-30)

Oʻzbekiston Respublikasi Prezidentining “Ijtimoiy va fuqaro obyektlarini loyihalash va qurishda tegishli tartib oʻrnatish chora-tadbirlari toʻgʻrisida” 2011-yil 27-dekabrdagi PQ-1666-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ayrim qarorlariga ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.I. Zakirov zimmasiga yuklansin. 2. Vazirlar Mahkamasining 2000-yil 5-avgustdagi 305-son qarori (Oʻzbekiston Respublikasi QT, 2000-y., 8-son, 48-modda) bilan tasdiqlangan Obyektlar qurilishini loyihalash hujjatlarini ishlab chiqish bilan ayni bir vaqtda amalga oshirish tartibi toʻgʻrisidagi nizomda: a) 2-banddagi “qaroriga koʻra” soʻzlari “Oʻzbekiston Respublikasi Prezidenti Devoni bilan kelishilgan qaroriga koʻra” soʻzlari bilan almashtirilsin; b) 3-bandning birinchi xatboshidagi “Makroiqtisodiyot va statistika vazirligi” soʻzlari “Iqtisodiyot vazirligi” soʻzlari bilan almashtirilsin; v) 6-bandda: birinchi xatboshiga “Vazirlar Mahkamasining” soʻzlaridan keyin “Prezident Devoni bilan kelishgan holda belgilangan tartibda qabul qilingan” soʻzlari qoʻshilsin; ikkinchi xatboshidagi “idoradan tashqari” soʻzlari “davlat” soʻzi bilan almashtirilsin; g) 8-bandning birinchi xatboshidagi “Davlat idoradan tashqari ekspertiza bosh boshqarmasi” soʻzlari “Shaharsozlik hujjatlarini davlat ekspertizasidan oʻtkazish boshqarmasi” soʻzlari bilan almashtirilsin; d) 10-bandning toʻrtinchi xatboshidagi “Makroiqtisodiyot va statistika vazirligi” soʻzlari “Oʻzbekiston Respublikasi Iqtisodiyot vazirligi” soʻzlari bilan almashtirilsin; e) 13-banddagi “Davarxitektqurilish” qoʻmitasining Davlat arxitektura-qurilish nazorati bosh boshqarmasi (“Boshdavarxitektqurilishnazorat”) yoki uning mintaqaviy boʻlinmalari tomonidan” soʻzlari “Davlat arxitektura-qurilish nazorati hududiy inspeksiyalari (DAQN inspeksiyalari) tomonidan” soʻzlari bilan almashtirilsin; j) 14-bandning birinchi va ikkinchi xatboshidagi “Boshdavarxitektqurilishnazorat” organlari” va “Boshdavarxitektqurilishnazorat” organi” soʻzlari tegishli ravishda “DAQN inspeksiyalari” va “DAQN inspeksiyasi” soʻzlari bilan almashtirilsin.
“Elektr energiyasini taqsimlashda yoʻqotishlarni kamaytirish, shuningdek, Navoiy viloyatida elektr energiyasini nazorat qilish va hisoblashn ing avtomatlashtirilgan tizimi hamda billing tizimini joriy etish boʻyicha bosh reja” loyihasini amalga oshirish toʻgʻrisida
(resolution, 2012-02-16)

Elektr energiyasi isteʼmolini hisobga olish tizimini takomillashtirish, elektr energiyasini taqsimlashda yoʻqotishlarni kamaytirish va avtomatlashtirilgan oʻlchash tizimini joriy etish maqsadida: 1. Koreya Respublikasi Hukumati tomonidan, Koreya Respublikasi hukumati va Oʻzbekiston Respublikasi hukumati oʻrtasida imzolangan hukumatlararo bitim doirasida “Elektr energiyasini taqsimlashda yoʻqotishlarni kamaytirish, shuningdek, Navoiy viloyatida elektr energiyasini nazorat qilish va hisoblashning avtomatlashtirilgan tizimi hamda billing tizimini joriy etish boʻyicha bosh reja” loyihasini amalga oshirish uchun 2,5 million AQSH dollari miqdorida grant mablagʻlari ajratilganligi maʼlumot uchun qabul qilinsin. 2. Belgilansinki: “Oʻzbekenergo” davlat aksiyadorlik kompaniyasi Oʻzbekiston tomonidan “Elektr energiyasini taqsimlashda yoʻqotishlarni kamaytirish, shuningdek, Navoiy viloyatida elektr energiyasini nazorat qilish va hisoblashning avtomatlashtirilgan tizimi hamda billing tizimini joriy etish boʻyicha bosh reja “ loyihasini amalga oshirish uchun masʼul ijro etuvchi organ sifatida; Koreya Respublikasi Hukumati granti mablagʻlari hisobidan hisob-kitoblar boʻyicha operatsiyalarni amalga oshiruvchi xizmat koʻrsatuvchi bank Oʻzbekiston Respublikasi Tashqi iqtisodiy faoliyat milliy banki hisoblanadi. 3. “Oʻzbekenergo” davlat aksiyadorlik kompaniyasi: Oʻzbekiston Respublikasi Tashqi iqtisodiy aloqalar, investitsiyalar va savdo vazirligi bilan birgalikda Koreya tomoni bilan kelishilgan muddatlarda Koreya Respublikasi Hukumati grantini olishning barcha zarur tartib-qoidalarini amalga oshirsin; bir oy muddatda loyihani amalga oshirish rejasini har chorakda uning amaliy ijro holatini koʻrib chiqqan holda ishlab chiqsin; Koreya Respublikasi hukumati grant mablagʻlarining maqsadli va samarali sarflanishi, shuningdek, mazkur loyiha doirasida yetkazib berilayotgan asbob-uskunalar va materiallar xavfsizligi ustidan monitoring va nazoratni amalga oshirsin. 4. Oʻzbekiston Respublikasi Tashqi ishlar vazirligi “Oʻzbekenergo” davlat aksiyadorlik kompaniyasining soʻroviga koʻra, mazkur loyihani amalga oshirishda ishtirok etuvchi xorijiy mutaxassislarga kirish vizalari belgilangan tartibda, konsullik yoki boshqa yigʻimlarsiz rasmiylashtirilishini taʼminlasin. 5. Oʻzbekiston Respublikasi Ichki ishlar vazirligi “Oʻzbekenergo” davlat aksiyadorlik kompaniyasining talabiga binoan koʻp martalik vizalar berilishi va uzaytirilishini, shuningdek, vaqtinchalik propiska qilish va vaqtinchalik propiskaning muddatini uzaytirishni koʻrsatilgan loyihani amalga oshirishda ishtirok etuvchi xorijiy mutaxassislarni Oʻzbekiston Respublikasida davlat boji toʻlashdan ozod qilgan holda taʼminlasin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari G.I. Ibragimov zimmasiga yuklansin.
XODIMLAR SONI VA MEHNATGA HAQ TOʻLASh FONDINING ENG KAM MEʼYORLARI JORIY ETILIShINI HISOBGA OLGAN HOLDA SOLIQLAR VA BOShQA MAJBURIY TOʻLOVLARNI HISOBLAB ChIQARISh VA TOʻLASh TARTIBI TOʻGʻRISIDAGI NIZOMGA OʻZGARTISh KIRITISh HAQIDA
(resolution, 2017-02-06)

Oʻzbekiston Respublikasi Prezidentining 2011-yil 30-dekabrdagi “Oʻzbekiston Respublikasining 2012-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi PQ–1675-son qaroriga (Oʻzbekiston Respublikasi qonun hujjatlari toʻplami, 2011-yil, 52-son, 561-modda) muvofiq, Oʻzbekiston Respublikasi Davlat soliq qoʻmitasi va Moliya vazirligi qaror qiladilar: 1. Oʻzbekiston Respublikasi Davlat soliq qoʻmitasi va Moliya vazirligining 2011-yil 2-fevraldagi 2011-5, 6-sonli qarori bilan tasdiqlangan “Xodimlar soni va mehnatga haq toʻlash fondining eng kam meʼyorlari joriy etilishini hisobga olgan holda soliqlar va boshqa majburiy toʻlovlarni hisoblab chiqarish va toʻlash tartibi toʻgʻrisida”gi nizomning (roʻyxat raqami 2200, 2011-yil 23-fevral) (Oʻzbekiston Respublikasi qonun hujjatlari toʻplami, 2011-yil, 7-8-son, 79-modda) 5-ilovasidagi jadval quyidagi tahrirda bayon etilsin: 2. Ushbu qaror 2012-yilning 1-martidan kuchga kiradi.
“AHOLI BILAN PUL HISOB-KITOBLARNI AMALGA OShIRIShDA NAZORAT-KASSA MAShINALARINI MAJBURIY QOʻLLASh TARTIBI TOʻGʻRISIDA”GI NIZOM VA UNGA OʻZGARTIRISh VA QOʻShIMChALARNI OʻZ KUChINI YOʻQOTGAN DEB TOPISh TOʻGʻRISIDA
(resolution, 2012-02-13)

Oʻzbekiston Respublikasi Vazirlar Mahkamasining 2011-yil 17-noyabrdagi 306-son “Fiskal xotiraga ega boʻlgan nazorat-kassa mashinalarining qoʻllanishini yanada takomillashtirishga doir qoʻshimcha chora-tadbirlar toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2011-yil, 47-son, 488-modda) muvofiq, Oʻzbekiston Respublikasi Moliya vazirligi, Davlat soliq qoʻmitasi, Markaziy banki Boshqaruvi va Adliya vazirligi qaror qiladilar: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Moliya vazirligi, Davlat soliq qoʻmitasi, Markaziy banki va Adliya vazirligi tomonidan tasdiqlangan “Aholi bilan pul hisob-kitoblarni amalga oshirishda nazorat-kassa mashinalarini majburiy qoʻllash tartibi toʻgʻrisida”gi nizom (roʻyxat raqami 124, 1995-yil 15-fevral); Oʻzbekiston Respublikasi Moliya vazirligi, Davlat soliq qoʻmitasi, Markaziy banki va Adliya vazirligi tomonidan 1997-yil 25-noyabrda 15-02-06/250, 97-99 va 10009/767-D-son bilan tasdiqlangan “Aholi bilan pul hisob-kitoblarni amalga oshirishda nazorat-kassa mashinalarini majburiy qoʻllash tartibi toʻgʻrisida”gi nizomga oʻzgartirishlar (roʻyxat raqami 124-1, 1997-yil 28-noyabr); Oʻzbekiston Respublikasi Moliya vazirligi tomonidan 1999-yil 12-yanvarda EG/15-02-06-55-son, Davlat soliq qoʻmitasi, Markaziy banki va Adliya vazirligi tomonidan 1999-yil 13-yanvarda 18/5-289, 97-V va 124-2-son bilan tasdiqlangan “Aholi bilan pul hisob-kitoblarni amalga oshirishda nazorat-kassa mashinalarini majburiy qoʻllash tartibi toʻgʻrisida”gi nizomga oʻzgartirish va qoʻshimchalar (roʻyxat raqami 124-2, 1999-yil 22-yanvar); Oʻzbekiston Respublikasi Moliya vazirligi, Davlat soliq qoʻmitasi, Markaziy banki Boshqaruvi va Adliya vazirligining 2009-yil 13-noyabrdagi 107, 2009-34, 29/20 va 11-son “Aholi bilan pul hisob-kitoblarni amalga oshirishda nazorat-kassa mashinalarini majburiy qoʻllash tartibi toʻgʻrisidagi nizomga qoʻshimcha kiritish haqida”gi qarori (roʻyxat raqami 124-3, 2009-yil 30-noyabr) (Oʻzbekiston Respublikasi qonun hujjatlari toʻplami, 2009-y., 49-son, 525-modda); Oʻzbekiston Respublikasi Moliya vazirligi, Davlat soliq qoʻmitasi, Markaziy banki Boshqaruvi va Adliya vazirligining 2010-yil 22-oktabrdagi 87, 2010-39, 32/2 va 17-son “Aholi bilan pul hisob-kitoblarni amalga oshirishda nazorat-kassa mashinalarini majburiy qoʻllash tartibi toʻgʻrisidagi nizomga oʻzgartirishlar kiritish haqida”gi qarori (roʻyxat raqami 124-4, 2010-yil 2-noyabr) (Oʻzbekiston Respublikasi qonun hujjatlari toʻplami, 2010-y., 44-45-son, 391-modda). 2. Mazkur qaror Oʻzbekiston Respublikasi Sogʻliqni saqlash vazirligi va Oʻzbekiston standartlashtirish, metrologiya va sertifikatlashtirish agentligi bilan kelishilgan. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. Kelishilgan:
“Oʻzbekiston Respublikasi Davlat budjetining gʻazna ijrosi buxgalteriya hisobining yagona schyotlar rejasini tasdiqlash toʻgʻrisida”gi buyruqning baʼzi bandlarining amal qilishini toʻxtatish toʻgʻrisida
(order, 2016-04-04)

Oʻzbekiston Respublikasining “Budjet tizimi toʻgʻrisida”gi (Oʻzbekiston Respublikasi Oliy Majlisining Axborotnomasi, 2001-y., 1-2 son, 6-modda) va “Davlat budjetining gʻazna ijrosi toʻgʻrisida”gi (Oʻzbekiston Respublikasi Oliy Majlisining Axborotnomasi, 2004-y., 9-son, 164-modda) qonunlari va Oʻzbekiston Respublikasi Prezidentining 2007-yil 28-fevraldagi “Davlat budjetining gʻazna ijrosi tizimini yanada rivojlantirish chora-tadbirlari toʻgʻrisida”gi PQ-594-sonli qaroriga (Oʻzbekiston Respublikasi qonun hujjatlari toʻplami, 2007-y., 9-10-son, 82-modda) muvofiq buyuraman: 1.Oʻzbekiston Respublikasi moliya vazirining 2010-yil 2-apreldagi 26-son “Oʻzbekiston Respublikasi Davlat budjetining gʻazna ijrosi buxgalteriya hisobining yagona schyotlar rejasini tasdiqlash toʻgʻrisida”gi buyrugʻi (roʻyxat raqami 2101, 2010-yil 26-aprel) (“Oʻzbekiston Respublikasi qonun hujjatlari toʻplami”, 2010-yil, 17-son, 135-modda) 1 va 2-bandlarining amal qilishi 2014-yil 1-yanvargacha boʻlgan muddatga toʻxtatilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.